अपने सदारती भाशन च पद्मश्री पद्मा सचदेव होरें आक्खेआ जे इस चाल्ली दे सम्मेलनें कन्नै डोगरी भाशा दा बकास होग। उनें डुग्गर दियें महिलाएं गी आह्‌वान कीता जे ओह् अपने जागतें ते कुड़ियें गी डोगरी बोलने गितै आक्खन। अकादमी दे अतिरिक्त सचिव श्रीमती सविता बख्शी डोगरी साहित्यकारें उधमपुर दे बसनीकें ते मीडिया दा धन्नवाद कीता। दूए सतर दी प्रधानता प्रो. नीलाम्बर देव शर्मा होरें कीती ते उंदे कन्नै अध्यक्ष मंडल च हे प्रो. चम्पा शर्मा, प्रो. ललित मगोत्रा ते डॉ. अशांक जेरथ।